text: আসাদুজ্জামান খান (১৯১৬–২১ জানুয়ারি ১৯৯২) একজন বাংলাদেশী রাজনীতিবিদ এবং সাবেক মন্ত্রী ছিলেন।
  তিনি বাংলাদেশ আওয়ামীলীগ এর সাবেক সভাপতি। ১৯৭৯ সাল থেকে ১৯৮১ সাল পর্যন্ত তিনি আওয়ামীলীগ এর সভাপতির দায়িত্ব পালন করেছেন।
  
  প্রাথমিক জীবন 
  আসাদুজ্জামান খান ১৯১৬ সালে কিশোরগঞ্জে জন্মগ্রহণ করেন। তিনি ঢাকা বিশ্ববিদ্যালয়ের আইন বিভাগ থেকে এমএ এবং ইতিহাসে ডিগ্রী সম্পন্ন করেন।
  
  কর্ম জীবন
  ১৯৪১ সালে, আসাদুজ্জামান খান বেঙ্গল সিভিল সার্ভিস, বিচার বিভাগীয় শাখাতে যোগদান করেন। তিনি ঢাকা বিশ্ববিদ্যালয়ের আইন বিভাগ থেকে এম.এ ডিগ্রি অর্জন করেন এবং হাইকোর্টের আইনজীবী ছিলেন। ১৯৬৫ সালে তিনি পূর্ব পাকিস্তান প্রাদেশিক পরিষদে নির্বাচিত হন। ১৯৬৭ সালে তিনি বিরোধী দলের নেতা হিসেবে দায়িত্ব পালন করেন এবং ১৯৬৯ সালে আওয়ামী লীগ এ যোগ দেন। তিনি শেখ মুজিবুর রহমান এর মন্ত্রিসভায় পাটমন্ত্রী ছিলেন। ১৯৭৫ সালে খন্দকার মোস্তাক আহমদ এর মন্ত্রিসভায় বন্দর, নৌবাহিনী এবং অভ্যন্তরীণ নৌ পরিবহন মন্ত্রী। ১৯৭৯ সালে তিনি আওয়ামী লীগের সভাপতি নির্বাচিত হন এবং বিরোধী দলের নেতা হিসেবে দায়িত্ব পালন করেন।
  
  মৃত্যু 
  আসাদুজ্জামান, ১৯৯২ সালের ২১ জানুয়ারি ঢাকায় মারা যান।
  
  তথ্য সূত্র 
  
  বিষয়শ্রেণী:১৯১৬-এ জন্ম
  বিষয়শ্রেণী:১৯৯২-এ মৃত্যু
  বিষয়শ্রেণী:কিশোরগঞ্জ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশ আওয়ামী লীগের সভাপতি
  বিষয়শ্রেণী:মোশতাক আহমেদের মন্ত্রিসভার সদস্য
  বিষয়শ্রেণী:কিশোরগঞ্জ জেলার আইনজীবী
  বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
  বিষয়শ্রেণী:দ্বিতীয় জাতীয় সংসদ সদস্য
title: আসাদুজ্জামান খান